Първата песен - Beinsa.bg\nНай-често използвани думи в беседата: човек, бог, любов, може, хора, живот, ложа, можеш, смърт, всички, обичаш, има, черна, живееш, мисъл, добро ,\nУтрини Слова , София, 14 Ноември 1937г., (Неделя) 5:00ч.\nЩе прочета 7 глава от Евангелието на Матея.\n„Не съдете, за да не бъдете съдени.“ (1 ст.).\nЗа да съдиш, трябва да се ръководиш от някакъв закон. Значи, ако се основаваш на закона, можеш да съдиш. Как ще съдиш без закон? С други думи казано: Може да съди само онзи, който има строго определена мярка за нещата. Всеки съди според своята мярка, но тя не е меродавна. Например, ти съдиш злото, произнасяш се за него, питаш се, защо Бог го е допуснал, а всъщност, не знаеш, какво е доброто и какво е злото. Вие познавате само последствията на доброто и злото. Казвате: Доброто е основа на живота, върху която може да се гради. Задава се въпросът: От злото ли излезе доброто, или от доброто излезе злото? Животът ли е излязъл от смъртта, или смъртта е излязла от живота? Казваме, че прекратяването на живота е смърт, а прекратяването на смъртта – живот.\nКато ученици, не се занимавайте със злото. Например, казваш за някого, че е лош. Кажеш ли така, ти му причиняваш пакост. Лошите мисли на човека не са нищо друго, освен гниещо вещество, което разнася миризмата си надалеч. Като учен човек, ти казваш, че неприятната миризма се дължи на процеса на смъртта. Наистина, всички мъртви неща миришат неприятно. Всяко нещо, което започва да мирише лошо, е предвестник на смъртта. Всяко неразположение и обезсърчение са предвестници на смъртта. Сиромашията, невежеството са също предвестници на смъртта. – Логично ли е това? – Логично е. Това е според логиката на природата. Тази логика наричаме разумност. Думата логика произлиза от гръцката „логос“ – слово. Значи, разумното слово е логика. Казват за някого, че има желязна логика. Може ли логиката да бъде желязна? Логиката трябва да съдържа истината. Ако истината не е в нея, тя не е никаква логика. – Докажи това нещо. – Как, с думи ли? Как ще докажеш нещо, което не съществува, че съществува? И как ще докажеш, че това, което съществува, не съществува? Как ще докажеш, че стомната не е там, когато тя стои на мястото си? Или как ще докажеш, че е на мястото си, когато я няма?\nСега искам да ви наведа на мисълта, че човек сам кове своето щастие и нещастие. Това зависи от неговите възгледи за живота. Има два възгледа за живота: Божествен и човешки. Първият възглед произтича от послушанието, от връзката на човека с Бога. На първия човек бе казано: „Ще ядеш от всички плодове в рая, само от едно дърво няма да ядеш – от дървото за познаване на доброто и злото. Ако не ядеш от това дърво, ще бъдеш щастлив. Вторият възглед произлиза от непослушанието, от връзката на човека с втория учител. Той дойде при Ева и я запита: „Защо не ядете от това дърво?“ – Забранено ни е. – Криво сте разбрали Господа. Ако ядете от неговите плодове ще станете като Бога. То съдържа всички възможности, каквито Бог има. Адам се раздвои, натъкна се на противоречие, кой от двата възгледа е прав. Той искаше да примири и двата възгледа и си каза: Първият възглед опитах и останах жив. Ще опитам и втория възглед. Наистина, Адам опита и втория възглед, но не можа да се върне към първия възглед. Едно ще знаеш: След като си обичал лош човек, не можеш да обичаш добър. – Защо? – Веднъж оцапаш ризата си, колкото и да я переш, не може да стане чиста както по-рано. Една грешка направена, тя е неизправима. После може да бъдеш внимателен, да не правиш други грешки, но първата е направена вече. Казваш: Искам да изправя мисълта си. – Това е невъзможно. Ти можеш после да разсъждаваш по друг начин, но кривата мисъл е крива, не се изправя. Нея можеш само да туриш настрана, да не ти пречи. Тя не е твое произведение. Тя е резултат на втория възглед. Тя е мисълта на втория учител, който казва: „В деня, в който ядеш от забраненото дърво, ще станеш като Бога.“ Но Бог казал на Адама, че ако яде от забраненото дърво, ще умре. Адам нямаше никаква опитност. Той не знаеше какво нещо е смърт и си каза: Ще ям от забраненото дърво, да видя, ще стана ли като Бога.\nСегашният човек има вече опитностите на миналото. Какво му е нужно сега? Да работи като алхимик, да отделя чистото от нечистото. Искаш да обичаш някого. Това желание е добро, но трябва да знаеш, какво представя обичта. Не мисли, че като обикнеш някого, ще намериш любовта. Като обичаш, или ти внасяш любовта си в своя възлюбен, или той внася любовта си в тебе. В случая, ти или той представяте само една чаша, в която трябва да се налее съдържанието. Чашата е само временно условие, при което любовта се проявява като на екран. Какво печелиш от тази любов? Ако израсте в тебе, един ден ще спечелиш нещо, но ако не израсте, нищо не печелиш. Това е все едно, че си посял ябълчна семка в земята. Ако не я поливаш и разкопаваш, нищо няма да излезе. Ти посяваш тази семка с желание един ден тя да израсте, да стане голямо дърво и да се ползваш от неговите плодове. Казваш: Направих добро на човека, когото обичах. – Какво очакваш от това добро? Доброто прави ли се? Стомна се прави, но как се прави добро?\nГрънчарят взима кал, омесва я и от нея прави грънци. От каква кал ще направиш добро? Да кажеш, че си направил добро, това е материален израз. Днес хората мислят материално. Ще кажеш, че си направил добро на някого, но той не го разбира и цени. Казваш, че слънцето изгрява и залязва, а всъщност, нито изгрява, нито залязва. Като се върти земята около своята ос, създават се денят и нощта, поради което привидно слънцето изгрява и залязва. Това се дължи на шашармата на земята. Така казва турчинът. Буквата „ш“ показва, че дето има лъжа, тя всякога излиза на бял свят, не може да се скрие. Ако кажеш една дума, в която има буквата „ш“, каквото си казал, ще излезе пред света.\nВ древността един ученик отишъл при един адепт да се учи. Първото нещо, което видял в стаята на адепта, било: едно голямо шило, маска и тъпан. Той запитал учителя си: Защо ти е това шило? – Да бода с него хората. Този бодна, онзи бодна, и те се скарват. Като не знаят, кой ги боде, те се нападат едни други и се карат и бият. – Ами маската? – Който направи някакво престъпление, веднага туря маската на лицето си, да се скрие от закона. – Ами тъпанът? – запитал ученикът. – Когато някой човек сгреши нещо и се скрие под маската, аз бия тъпана, да чуят всички хора, че е направил нещо лошо. Така ученикът разбрал значението на шилото, на маската и на тъпана в живота.\nИ тъй, човек трябва да пречисти мислите и чувствата си, да придобие вътрешна чистота. Не можеш да бъдеш здрав и силен, нито да развиеш една добродетел в себе си, ако не си вътрешно чист. Чистотата е необходимост за всички. Без чистота не се постига никакво знание. Нечистият всякога ще си остане невежа. – Защо страдаме? – Дето е нечистотата, там е страданието. Не можеш да бъдеш нечист, и да не страдаш. Всички възвишени същества живеят в абсолютна чистота. – Как да се освободим от страданията? – Чрез чистотата. Затова е казано: „Само чистите по сърце ще видят Бога.“ Казано е още: „Бъдете чисти!“ – Защо? – Чрез чистотата ще придобиете нужната светлина, за да не се спъвате в живота си.\nКакъв е смисълът на сегашния ви живот? Ще кажете, че смисълът се крие в това, да видите и познаете Бога. Ако мислите, че можете да Го видите външно, това е неразбиране. Важно е да опитате любовта, която носи вечния живот. Значи, за да видиш Бога, трябва да придобиеш вечния живот, да излезеш от царството на смъртта и да влезеш в царството на живота. Казано е в Писанието: „Това е живот вечен, да познаем Тебе, Единнаго, Истиннаго Бога.“ Някога седя и размишлявам, защо хората не живеят добре. Ето, от две хиляди години се проповядва едно и също нещо. Практически, чрез правила, не може да живееш добре. Животът сам трябва да ни научи. – Отде произтича животът? – От Любовта. Единствената сила, която може да ни научи да живеем правилно, е Любовта. Божията Любов носи изобилие. Тя изключва всички противоречия; тя изключва всички обиди; тя изключва сиромашията, болестите, невежеството. Може ли да живееш в Божествената любов и да се обиждаш?\nДокато живееш в Божията Любов, ти ще ходиш при хората, а не те при тебе. Първо ти ще обичаш хората, а после те ще те обичат. Ако живееш в човешката любов, хората ще дохождат при тебе. Следователно, ако чакаш хората да те обичат, ти живееш в човешката любов; ако живееш в Божествената любов, ти обичаш хората. Казваш, че обичаш някого, а пък му туряш юлар на врата. Това е човешката любов. Отиваш при вола и на него туряш юлар. Защо му туряш юлар? – Искаш да впрегнеш вола да ти работи. Щом искаш да използваш някого, това показва, че ти липсва нещо. От какво се нуждае богатият? Той има всичко, но пак търси изобилието. Когато пожелае да даде на нуждаещия се, той чувства доволство от постъпката си.\nСега аз говоря за онези, които искат да вървят в Божествения път. Които не са дошли дотам, те могат да следват човешкия ред. Досега са го следвали и пак ще го следват. И да ви се говори да следвате Божествения път, това не става само с казване. Или, да не живеете в човешката любов, а да следвате Божествената – и това не се постига чрез говорене. Човешката любов не изключва Божествената, и Божествената любов не изключва човешката. Защо създаде Бог човека, каква беше Неговата цел? – Бог създаде човека от изобилието, което имаше. Той искаше да бъде човек радостен и весел, както Бог се радва и весели. Обаче, човек не разбира тъй радостта и веселието, както Бог ги разбира. Защо не го разбира като Бога? – Защото му липсва нещо. Например, човек ходи на два крака, птицата хвърчи. Кое е по-хубаво: да ходиш с краката си, или да хвърчиш? Човек не може да хвърчи като птицата, защото му липсва нещо. Ако хвърка с ръцете си, птица ще стане. И птицата не може да ходи на два крака, като човека. В заключение, казвам: Макар и да липсва нещо на човека, за предпочитане е човек да бъдеш, а не птица. За предпочитане е ангел да бъдеш, а не човек.\n„Не съдете, за да не бъдете съдени.“ Някога седиш и се запитваш, обичат ли те хората, или не те обичат. Значи, по особен начин ги съдиш. Съдиш хората, че не проявяват такава любов, каквато трябва. И тебе съдят за същото. Вие съдите хората, че имат особени възгледи, особени вярвания, които не можете да приемете. И те ви съдят, че вие не приемате техните възгледи. Кой е на правата страна? – Аз имам право да мисля. – Че кой няма право да мисли? Важно е, че мисълта не е ваша. Вие не създавате вашите мисли. Мисълта е подобна на парите, с които си служите. Както изваждаш и туряш в джоба си пари, така и мислите идат отнякъде и си отиват. Вие ли създадохте парите? – Държавата ги създаде, а вие се ползвате от тях. Ако ти отпечаташ една банкнота, държавата ще те държи отговорен за това. Тя те пита: Ти ли отпечата тази банкнота? Ако не можеш да се оправдаеш, ще намериш затвора. Както държавата съди човека за делата му, така и невидимият свят го съди. Светът е пълен с фалшиви мисли, желания и постъпки. Те са фалшиви, защото нямат никакво съдържание. Има един закон в природата, който хваща фалшивите мисли. Той пита човека: Отде взе тази мисъл?\nЧесто хората си приписват грешки, които всъщност не заслужават внимание. Казваш: Сгреших. – Какво направи? – Откраднах пари. – Как ги открадна? – Взех ги от касата на един банкер. – Ти ги взе от една каса и ги тури в друга. Премести ги от касата на банкера в своята каса. Грехът ти се заключава в това, че без позволение си взел пари от касата на банкера и си ги вложил в своята каса. Така постъпват мнозина. Някой казва: Дотегна ми да живея като праведен, да се моля по три пъти на ден. Искам да бъда свободен, да си поживея, както ми е угодно. Ето, ти направи вече един грях. Тази мисъл не е твоя, тя е на черната ложа. Ти взе тази мисъл без позволение и я внесе в своята глава. Като влезе в главата ти, тази мисъл започва да работи, и ти я приемаш като своя. Тъмната, мрачна мисъл е подобна на бомба. Ти внасяш бомбата в къщата си и мислиш, че си в безопасност. Не, къщата ти, в един момент ще хвръкне във въздуха. Онези, които са направили бомбата, ще бутнат запалката и ще бягат. Всяка лоша мисъл и всяко лошо желание имат експлозивна сила. Всеки момент могат да избухнат и да ти причинят пакост. Като знаеш това, дръж всяка лоша мисъл, всяко лошо желание далеч от себе си, да не избухнат. Те са бомби, които кога и да е, ще избухнат.\nИ тъй, като ученик, ти трябва да знаеш, какво да говориш. Минаваш за вярващ. Питат те: Вярващ ли в Господа Исуса Христа? Вярваш ли, че Той е Син Божи? Ако не знаеш, какво да кажеш, ще наречеш хората еретици, безверници, а с това ще ги настроиш против себе си. – Живееш ли като Христа? Кажи: Не мога да отговоря на този въпрос, но зная, че вярата е едно нещо, а животът – друго. Според едни да вярваш, значи да приемеш, че нещо е така, както ти се казва. Според други, вярата подразбира извор, т. е. нещо, което постоянно извира. Вярата е свързана с живота. Като живееш, ти постоянно опитваш нещата. Като живееш, ти опитваш и това, което виждаш, и онова, което не виждаш. Вяра, придобита от опит, е истинска. В това отношение между вярата и любовта има тясна връзка Любовта се опитва, както и вярата. Следователно, вярата минава в любов, и любовта – във вяра. Не можеш да вярваш на някого, ако не го обичаш. Не можеш да обичаш някого, ако не му вярваш. Казваш: Обичам този човек. – Първо трябва да му вярваш; да вярваш, че е добър, за което го обичаш. Не можеш да обичаш някого, ако не му вярваш; не можеш да му вярваш, ако не го обичаш. Следователно, като престанеш да вярваш на някого, и любовта ти към него престава. И обратно: като разлюбиш някого, и вярата ти към него престава. – Аз имам любов, но вяра нямам. – Не, ти не разбираш закона. Любовта, вярата и надеждата са три форми, които вървят всякога заедно. Като изгубиш едната форма, с нея заедно ще изгубиш и останалите две форми.\nСега вие се нуждаете от пресяване. Вие трябва да пресеете своите мисли, желания и постъпки. За всеки даден случай, човек трябва да знае, право ли постъпва, или не. Човек има вътре в себе си един термометър, който определя духовната температура. Когато този термометър се повдига, ти мислиш и постъпваш добре; когато спада, ти не мислиш право. Когато живакът в термометъра е под нулата, ти си влязъл в кривия път. Същото се отнася и до светлината. Когато светлината ви се увеличава, вие сте на прав път; когато светлината ви се намалява, вие сте на крив път. Когато светлината се увеличава, ти се приближаваш към Бога; когато светлината се намалява, ти се отдалечаваш от Бога. Търси щастието си в Бога, а не вън от Него. Докато го търсиш вън от Бога, ти си на крив път. Казвам: Трябва да мислите право. Оплакваш се, че еди-кой си не те обича. – Прав си, той не може да те обича цели 24 часа. Времето, когато спи, той не мисли за тебе. Във време на сън той пътува, ходи на различни места, прави такива неща, каквито в будния си живот никога не може да направи. Виновен ли е за това? Ако в съня си проявява желания, каквито в будния си живот няма, той е на изкушение. Пазете се от изкушенията, които идат, както на сън, така и в будния ви живот.\nЕдин познат, светски човек, ми разправяше една своя опитност. Имал две приятелки: едната женена, а другата – неженена. Често ходел в дома на женената. Мъжът й бил благороден човек, добре го приемал. Неженената му казвала, че иска да влезе с него в съдружие, но той нищо не отговарял. Като ходел в дома на женената, тя му разказвала за мъчнотиите на семейния живот. Той слушал, какво му говори, и я утешавал. Една нощ неженената сънувала, че приятелят й бил в дома на женената, дето ял кюфтета от месо. Тя му казала: Нали си вегетарианец, защо ядеш месо? Като го срещнала, веднага му разказала съня си и пак го запитала: Защо яде месо, нали си вегетарианец? – Това е сън, не е действителност. – Сън е, но много неща стават и в действителност. И в будния си живот може да ядеш месо. Всъщност, сънят е символичен. Месото представя изкушение. Значи, в дома, в който ходел, той е изложен на изкушение. Казвам: Месото няма отношение към живота на вегетарианеца. Обаче, за месоядеца, то е на място. Какво ще придобие човек, като яде месо? – Ще стане по-силен. Но като яде растителна храна, ще стане по-чист. Значи, месоядецът е по-силен, а вегетарианецът – по-чист. Наистина, месоядните животни са по-силни, по-жестоки, по-хищни. Същото е и в човешкия живот. – Каква храна е за предпочитане? – Ако си вълк, ще ядеш месо. Ако си овца, ще ядеш трева.\nСега се задава въпросът: Когато овцата отиде при вълка, ще измени ли храната си? Ако вълкът попадне при овцата, ще бъде ли доволен от нейната храна? – Нито вълкът ще бъде доволен от храната на овцата, нито овцата ще бъде доволна от храната на вълка. Храната на овцата не е храна за вълка, и храната на вълка не е храна за овцата. Желанията на вълка са желания на черната ложа, а желанията на овцата са желания на бялата ложа. Значи, съществуват бяла и черна ложа. Всички хора са в съдружие и с едната, и с другата ложа. С левия крак те са в съдружие с черната ложа, а с десния – с бялата. Когато черната ложа е на власт, левият крак излиза напред, а при бялата ложа – десният крак е напред. Същото се отнася и до ръцете: лявата ръка е свързана с черните, а дясната – с белите. Затова Христос казва: „Каквото прави дясната ръка, лявата да не знае.“ Това означава: каквото прави бялата ложа, черната да не знае. – Защо да не знае? – Защото ще развали работата на бялата ложа. Черните не трябва да знаят пътя, по който белите вървят. Казваш на някого: Не си прав. – Няма какво да ме учиш! Свободен съм да избирам своето верую, своето убеждение и да служа, на когото искам. Ако служа на белите, живот ще имам; ако служа на черните, смърт ме чака. Животът е в ръцете на белите, а смъртта – в ръцете на черните. Казано е: „По плодовете им ще ги познаете.“\nКазвам: По резултатите ще ги познаете. Ако умирате, ако осиромашавате, ако заболявате и боледувате, вие служите на дявола, т. е. на черните. Докато сте в бялата ложа, сиромаси не може да бъдете; невежи няма да станете; няма да боледувате, няма и да умирате. Там е животът. – Обезверих се. – Попаднал си в черната ложа. – Мразя хората. – В черната ложа си. Следователно, ако си служиш с насилие, с лъжа, ти си в черната ложа. – Как да се освободим от черната ложа? – Много лесно можете да се освободите. Ако пръстите на ръцете ви са събрани, свити, това е знак на черната ложа. Разтвори пръстите си. Ето освобождението! Разгневиш се и свиваш пръстите си. Отвори пръстите си и гневът ще мине. Питате: Защо идат изпитанията? – Много просто, за да правите избор между доброто и злото, между живота и смъртта. Една сестра от Изгрева ми каза, че изпитанията и страданията, които имате, са създадени от мене. – Тя не е права. Бог изпитва хората, на коя страна ще се определят: на страната на доброто, или на злото; на живота, или на смъртта. И двете си имат преимуществата. Зависи, какво ще изберете. Умрелия обличат с нови дрехи, покриват го с цветя, пеят му, държат речи и най-после се освобождават от него. Като се роди човек, посрещат го без никакви почести, без песни и тържества. Като се прояви в живота и развие дарбите си, тогава му се отдават почести.\nИ тъй, ако търсиш щастието в началото, ти си в смъртта; ако търсиш сиромашията в началото, ти си в живота. И обратно: щастието в края води към живота; сиромашията в края води към смъртта. Следователно, ако искаш да бъдеш богат в началото, ти си в смъртта; ако си богат в края, ти си в живота. Ако си сиромах в началото, ти си в живота; ако си сиромах в края, ти си в смъртта. – Искам да живея. – Тури сиромашията в началото, а богатството в края. Който не разбира това, пита: Какво може да стане от мене? Артист мога ли да стана? – Че ти и сега си артист. Като гледам как предавате нещата, и най-малките работи предавате толкова артистично, че изпитвам приятност. Отлични артисти сте! Казват за някого: Голям артист е той. – Защо? – Артистично предава нещата. Изкуство е това. Той изнася нещата в красиви форми. Религиозните казват: Да представим нещата, както са; да ги кажем направо. – Какво значи да кажеш нещо на човека право в очите? – Ще му кажа, например, че е добре облечен. – Ти ще му кажеш това, а той ще ти отговори, че за да се облече добре, взел е пари назаем. Значи, дрехите не са още негови. В странство дават дрехи под наем само за 24 часа. Ако някой трябва да отиде на концерт, или на угощение, а няма дрехи, той отива в един магазин и взима един костюм под наем. Хората виждат, че е добре облечен, но не подозират, че дрехите не са негови. Някой казва: Трябва да се обичаме! – Това е чужда дреха, която временно си облякъл. – Да живеем според Божиите закони. – Това са чужди обувки, взети под наем. – Да прилагаме правдата. – Това е чужда шапка, взета само за 24 часа. Много добродетели има в света, но само онези са твои, на които винаги можеш да разчиташ.\n„Не съдете, за да не бъдете съдени! С каквато мярка мерите, с такава ще ви се отмери.“ Тези стихове трябва да се разбират право. Писанието трябва да се разбира. Иначе човек се натъква на страдания и нещастия, с които мъчно може да се справи. – Никой не ме обича. – Това не е твоя работа. Не очаквай хората да те обичат. Първата работа, с която трябва да се занимаваш, е ти да обичаш хората. Дали ще те обичат те, това е второстепенна работа. Човек е дошъл на земята с единствената цел, да прояви Божията Любов. Кой как постъпва, какъв е, това не е важно. Всеки сам решава задачите си. Нямам право да се меся в работата на другите хора.\nЗанимавайте се със себе си, в смисъл, да знаете обичате ли, правите ли добро на хората, готови ли сте да услужвате. Някога ще ви изпея една нова песен: „Мене ме майка роди, човек да стана, отлична мисъл в ума си да храня, топло чувство в сърцето си да имам и добра постъпка към ближния си.“ Каквото човек може да изпее, може и да го приложи в живота си. Което не можеш да изпееш, то е неприложимо. Музиката не е нищо друго, освен прилагане на Божествените добродетели. Ако не можеш да изпееш една добродетел, не можеш и да я приложиш. Следователно, когато казвам, че трябва да бъдете музикални, имам предвид музиката като метод за прилагане на любовта Ако не сте музикални, не можете да мислите и чувствате добре. – Аз съм музикален, но не обичам хората. – Щом не обичаш, не си музикален.\nПомнете: Любовта е велико благо за всички. Първото нещо, което любовта дала на човека, е музиката. Ще говориш музикално, като че пееш. Всяка изговорена дума трябва да отговаря на известен тон. (Учителят пее в разни вариации думите „мога да обичам“.) Щом пееш нещо за любовта, ще пееш тихо, музикално.\nКакво нещо е любовта? – Наука за музиката. Сама по себе си, любовта е неуловима. Тя се чувства и възприема само чрез душата. Само музикалният може да разбере любовта. Дето влезе любовта, всичко преобразява: нечистото става чисто, а старото обновява. При това, тя никого не съди, а на всички дава: въздух, вода, светлина, храна. Ако някой се нуждае от книги, и книги дава. Тя дава всички условия за развиване на човека. Любовта не търпи никакви оплаквания. Не разказвай за патилата си, но се учи. От всички твои изпитания трябва да остане само думата „търпение“. Ако си бил нетърпелив, кажи: Научих се малко да търпя. Ако си бил жесток, кажи: Придобих малко милосърдие. Говори за положителните неща в живота, а не за отрицателните. Не казвай какъв си бил, но кажи какъв си сега. Забрави, че някога си обичал да пиеш вино. Кажи, че днес обичаш да пиеш вода. Бог не обича да роптаеш и да се оплакваш, но кажи: Господи, научи ме как да стана търпелив, как да придобия милосърдие, как да любя, как да пия чиста водица. И като придобиеш всичко това, кажи: Господи, благодаря Ти, че ме научи да търпя, да бъда милостив, честен, да се откажа от пиенето на вино. Благодари за всичко, което си придобил, и го цени.\nСега, ако сте готови да прилагате това, което ви говоря, с вас ще стане коренна промяна: белите ви косми ще станат златисти, бръчките на лицата ви ще изчезнат; болестите, сиромашията ще ви напуснат. Това значи, да се обърне човек към Бога. В Америка има една християнска секта, наречена „крейко“. Според тях, като се обърне човек към Бога, и кесията му трябва да се обърне. Те казват: Не вярваме на „крейковци“, които се обръщат към Бога, без да се обърнат и кесиите им. Значи, като вярва човек в Бога, и кесията му трябва да вярва. Казвам: Не трябва само кесията на човека да се обърне, но и неговият ум, сърце, душа и дух. Ако човек не служи на Бога с всичкия си ум, всичкото си сърце, всичката си душа и с всичкия си дух, той не се е обърнал към Бога. Да отправиш ума, сърцето, душата и духа си към Бога, ето истинското служене. Вън от това служене, нищо не се постига.\nЖелая ви днес да направите първия опит – да започнете с търпението; втори опит – с милосърдието; трети опит – с чистотата. На физическия свят чистотата се изразява с чистата, планинска вода. Ако се явите при Господа, какво ще занесете? С какво ще бъдете угодни на Бога? Като отида при един виден музикант, ще изпея или изсвиря една от неговите песни. Колкото по-добре я изпея, толкова по-доволен ще бъде от мене. Ако му изпея някоя своя песен, той едва ли ще ме чуе. Като отидеш при Господа, ще Му изпееш първата Негова песен. – Коя е първата Божия песен? Бог е Любов. Ако още първата песен не можеш да изпееш, ти няма да отидеш при Бога. Казвам: И аз съм любов. Всички хора около мене са любов. Всички живеем един за друг. Тогава да бъде волята Божия! Не човъркайте вашето минало! Приемете новото, което иде.\n7. Утринно Слово от Учителя, държано на 14 ноември, 1937 г. София. – Изгрев.


Зоя.БГ - Етерично масло от грейпфрут – 10 мл\nЦена: 14.25 лв (142.50 лв / 100 мл)\nБио масло от грейпфрут Zoya Goes Pretty\nТова истински ароматно масло се получава след процес на студено пресоване на кората на плода. Притежава добро действие при почистването на проблемна, склонна към омазняване или със запушени пори кожа. То е честа съставка на антицелулитни масажни масла, тъй като се смята, че подпомага отпушването на лимфната система, насърчава процеса на детоксикация в организма и подобрява циркулацията на кръвта. Подходящо също в релаксиращи бленди след тренировка, тъй като отпуска мускулите, предпазва ставите и действа благоприятно при нервно изтощение и стрес. В ароматерапията в ценено заради освежаващото и ободряващо действие, особено след напрегнат ден.\nCitrus paradisi peel oil* (Етерично масло от грейпфрут)\n#399 в Био Козметика\n#82 в Био Козметика > Етерични и базови масла\nПоръчайте Нашата цена: 8.90 лв 11.15 лв


По следите на Нова ТВ в защитена местност Силистар | Нашите автори | Новини от България и Света | OFFNews.bg\nБуни Камик Последна промяна на 05 август 2019 в 20:22 14447 3\nМножество медии, включително OFFNews, оповестиха, че заради заснемането на едно телевизионно шоу не се спазват правила за влизане и престой в една от най-ценните защитени местности в България – „Силистар“.\nВъзможно ли е, питах се, телевизия, която неотменно ме е убеждавала, че е срещу разсипията на българската природа, да се забърка в такова нещо? Нали в ефир винаги е твърдяла, че е за безпрекословно спазване на закона, има готовност да разобличи всеки нарушител и неведнъж го е правила.\nНе ми се вярваше. Реших сам да проверя.\nПреди 3 дни тръгнах по следите на Нова към плаж „Листи“. Колкото и да не ми се щеше да е вярно, станах свидетел как екипът, заснемащ шоуто “Игри на волята: България”, не спазва множество режими, които са задължителни в Защитена местност „Силистар“. Основна снимачна площадка е плаж „Листи“ в тройно защитената територия. За да съм напълно сигурен за нарушенията, се обърнах към Тома Белев, дългогодишен експерт по управление на защитени територии. Помолих да ми разясни задължителните режими за "Силистар". Ето го действащият правилник. Прочитът му не оставя място за съмнения: “Игри на волята: България” действително не спазва режими 1,4,7 и 8, каквото е мнението и на г-н Белев.\nОт професионална гледна точка продължавам да недоумявам. Да анонсираш с толкова шум и средства нов програмен продукт, а още в процес на заснемане да ядосаш публиката?\n“Един красив български плаж ще се превърне в арена на славата...”, обещава Нова. В неспазване режимите на Силистар не виждам нищо славно...\nМалко са избелели, но се четат. На всеки вход към Защитената местност "Силистар" стои информационна табела. От Нова ТВ няма как да не са я прочели.\nИма и табели, еднозначно оповестяващи режима на достъп. Въпреки забраната видяхме МПС-та на Нова в защитената местност.\nМПС-тата чакат на новоизграден (?) паркинг в непосредствена близост до плаж „Листи“. Видяхме сивия автобус и в движение – без регистрационни номера…\nКак се е сдобила Нова ТВ с ключ от портала, регулиращ достъпа до плаж "Листи"? Там са поставени цели две табели с текст: „Забранено влизането на МПС, с изключение на РД, Гранична полиция, ТП ДГС гр. Царево.“\nТоалетните и генераторът на снимачния екип.\nМножество изкоренени дървета по протежение на новия(?) път.\nНовоизграден(?) паркинг до самия плаж.\nКлозет между пясъчни лилии…\nБоклук върху приморски ветрогон - защитения растителен вид, включен в Червената книга.\nНова ТВ видимо е влязла в "Силистар" като слон в порцеланов магазин. Дали от незнание, дали от нехайство – това нека съгласуват със собствената си съвест. Мисля си обаче, че телевизия с нейната гледаемост е мерило и трябва да прави точно обратното - да дава пример. Трябва активно да възпитава как да съхраним оскъдните остатъци недокосната българска природа, вместо да ги застрашава.\nЗащото мутробулдозеризмът вече е заел позиции по границите на „Силистар“. Дебне сгоден момент и пролука за бетонов развой! Долната снимка показва в далечината контура на плаж "Бутамя" в Синеморец, погледнат от силистарско плато. А помните ли само преди 15-ина години какъв красив плаж беше? Виновни? Разбира се, няма. Но ги няма и скалите, които бяха препятствие пред бетоновата инвазия. Няма я и чистата морска вода в заливчето, без фекални добавки от новите хотели.\nНа хоризонта плаж "Бутамя" в Синеморец – на границата на защитена местност "Силистар".\nВ Силистар всъщност би трябвало да влезеш като в храм. Храм на природата. Там гостуваш на самия Творец. Страхопочитанието към съвършенството на Неговото творение се възнаграждава с радост за сетивата. Гледките си заслужават.\nЧетох, че държавните институции вече са започнали проверки. Не знам дали след тях ще бъде спазена цялата строгост на закона. Нарушенията и пораженията в защитената местност вероятно ще бъдат омаловажени пред обществеността.\nЗа да защити доверието на зрителите си, може би Нова ТВ би трябвало да поиска извинение пред обществеността за нарушените режими в Защитена местност „Силистар“ - колкото се може по-искрено!\nМоже би трябва да даде и обещание за възстановяване на всички щети – например обратно залесяване на новоизградените път и паркинги.\nИ може би не е лоша идея да наеме консултант по спазване на режимите в „Силистар“, който да е неотменно до снимачния екип.\nСъс сигурност оттук нататък би трябвало да има пълна прозрачност на снимачния процес. Репортажи, отразяващи отговорно отношение към природата на снимачната площадка. Защо не и ден „на отворените врати“ на плаж Листи“, чиято цел е всеки, който пожелае, сам да може да се убеди.\nбоклук Бутамя защитена местност Листи море Нова ТВ плаж Силистар Царево\n05.08 2019 в 23:48\nКогато яхвате омразата към новите собственици (за мен са също неприятни, меко казано) - отвличате вниманието си от истинския виновник - продуцентската компания, която всъщност прави тези мизерии и унищожава едно от най-прекрасните кътчета в България.\nЕдинствената част в която телевизията носи отговорност е моралната страна, но в случай на предприемане стъпки по разваляне на договора, ще понесе огромни финансови последствия, което пък няма да попречи на Тупарев просто да отиде с готова вече продукция в друга телевизия - бТВ примерно и с намалени финансови параметри да покаже въпреки всичко в национален ефир - “Игри на волята: България”.\nТ.е. колкото и да проклинате телевизията, не тя е виновник за ситуацията на плаж Листи, а продуцента извършващ по своя инициатива заснемането на поредната тъпотия, отдавна изгубила зрителски интерес извън България...\nБъдете умни и протестирайте под прозорците на "Олд Скул" ООД - защото, ако не е Нова ТВ, ще е друга медия...\n05.08 2019 в 23:40\nС цялото си уважение към медията ви, в това число и автора на статията плюс почит към един от най-добрите ми приятели в личен план - Тома Белев, си мисля, че насочвате енергията си в грешен аспект.\nНова ТВ е медия, която (както и огромна част от телевизии, радиа и т.н.) работи главно с външни продукции, които се доставят в ефира на телевизията от т.н. - продуцентски компании.\nВ случая на това риалити е продуцентската компания - "Олд Скул Пръдакшънс", собственост на Нико Тупарев известен с продукциите си VIP Брадър, Стани Богат и т.н.\nДори имаше отговор от негова страна по наболелият проблем с плаж Листи...\nНова ТВ има сключен договор за предоставяне на съдържание с Тупарев. Собствениците, както и работещи в Нова ТВ нямат абсолютно никакъв допир със снимачния процес. Нито оператори, нито сценаристи и всякакъв друг персонал водещ се на щат в Нова ТВ не е свързан пряко със заснемането на това тъпо предаване.\n05.08 2019 в 21:30\nЗа домусчиеви единственият храм е бизнеса, и единствения бог в него са парите. "Блажени низшите духом"


PEUGEOT 308: Градският лъв е с чисто нови дрехи | boulevardbulgaria.bg\nPEUGEOT 308: Градският лъв е с чисто нови дрехи\nPeugeot представи третото поколение на един от най-важните и популярните си модели - 308.\nМоделът идва с чисто нова решетка и светлини, които напомнят дизайна на кросоувърите 3008 и 5008, разбира се, с новото лого на марката, което прилича на щит, и с избор между два хибридни двигателя, извън класическите с вътрешно горене.\nКлиентите ще могато избират между 16, 17 и 18-цолови джанти и 7 цвята на каросерията.\nЗадните светлини преминават през цялата дължина на капака на багажника\nДвете зареждаеми хибридни версии, които ще предлага новото 308 са с 8 степенни атвтоматични скоростни кутии:\n• HYBRID 225 e-EAT8 от двигател PureTech със 180 к.с. (132 kW) и електрически двигател с 81 kW, 100% електрически пробег от 59 км и\n• HYBRID 180 e-EAT8, двигател PureTech със 150 к.с. (110 kW) и електрически двигател с 81 kW, 100% електрически пробег от 60 км.\nЛитиево-йонната батерия е с капацитет 12,4 kWh, мощност 102 kW, като има два вида бордови зарядни устройства: 3,7 kW еднофазно зарядно устройство като стандартно оборудване и 7,4 kW еднофазно зарядно устройство като опция.\nВ гамата двигатели влизат още 3-цилиндрови бензинови мотори Pure Tech с обем 1,2 литра Pure Tech, 110 и 130 к.с., както и 4-цилиндров дизел BlueHDi с обем 1,5 литра и 139 к.с.\nНай-слабият двигател е с 6-степенна механична скоростна кутия, а за останалите се предлага и 8-степенен автомат.\nВоланът е двуспицев волан, до него има 10-инчов хоризонтален дисплей с капацитивни бутони под него.\nЕлектрическо регулиране на седалките, осветление в 8 различни цвята, безкабелно зарядно за мобилни устройва и акустична система Focal с 10 колони са част от екстрите, които можете да поръчате.\nFocal е френска компания за домашни премиум Hi-Fi системи и колаборацията с Peugeot FOCAL заслужава внимание, тя е резултат от над 3-годишна\nсъвместна работа по проектирането.\nАудиосистемата FOCAL включва 10 високоговорителя с ексклузивни патентовани технологии:\n• 4 TNF туитъра с обърнат купол - този туитър е техен патент и може да се срещне и в някои други Hi-Fi системи, като например по-старите модели на Wilson audio.\n• 4 уфера с мембрана Polyglass и 165 мм инерционен демфер\n• 1 централен високоговорител Polyglass,\n• 1 субуфер с тройна бобина Power FlowerTM.\nТе са свързани към нов 690-ватов 12-канален усилвател (технология от по-висок клас D) и допълнени от цифров звуков процесор ARKAMYS.\nЕкипите на Peugeot и Focal са работили съвместно за установяване на персонализирано местоположение на всеки високоговорител, за максимално звуково преживяване за всички пътници.\nЗвуковата сцена на борда е стабилна и прецизна, гласовете са ясни и детайлни, а басите са дълбоки и мощни.\nЗа да постигне своята цел за аеродинамична ефективност, новото 308 подобрява своята изразителност и стил - не отвън, а отвътре. Това е постигнато благодарение на оптимизация на архитектурата и структурата на каросерията.\n308 е пораснало на дължина с 11 см - до 4,36 метра, а разстоянието между двете оси е увеличено с 55 мм. От височината са отнети 2 см, като крайният резултат е коефициен на челно съпротивление от 0,28. Н\nПодобно на телефона ви, 308 също приема гласови команди - кодовата дума е „OK PEUGEOT“. С нея можете да подавате желанията си, свързани с функциите на информационно-развлекателната система.\nПродажбите на новото Peugeot 308 на европейските пазари във версията хечбек ще започнат от втората половина на годината.


Основа за столче за хранене BabyDan Angel-line — KikiRiki.BG\nAngel-line серията на компанията BabyDan е една от най-търсените основи за кошчета, столове и шезлонги за бебета на пазара. Изработена от дърво, основа за столче за хранене BabyDan Angel-line е пригодена за ползване единствено с продуктите на BabyDan.\nЗапочнете правилно с основа за столче за хранене BabyDan Angel-line\nСамото начало на едно начинание е добър знак за това как ще то се развие то. И тъй като храненето и спокойствието на вашето дете е важна за вас, доброто и стабилно начало.\nУдобната рамка пасва на три основни модела от тази линия, като едните са за столове за хранене, другите са за шезлонги а третите за кошчета за новородени.\nСтабилната дървена рамка позволява на родителите спокойно да се грижат за своето дете без да се притесняват от надеждността на своята покупка. Обработена със специални материали, рамката е изцяло обезопасена и лишена от всякакви токсични материали – перфектно пригодена за грижата на новородено бебе.\nВ сгънато положение, рамката е доста лесна за носене, а в момента, в който се разгъне тя става доста стабилна и подходяща за люлеене на детето. В модела има заложени стопери против нестабилност по време на хранене, за да можете да гарантира безопасност на вашето дете.\nТехническа информация за този модел основа за столче:\nОбщо тегло на продукта без добавки – 4 килограма;\nРазмери на продукта при разгънато положение - 60 х 55 х 45 см;\nРазмери на рамката при сгънато положение - 60 х 45 х 20 см;\nОснова под формата на А за иновативната Angel-линия от BabyDan;\nРамката заема A форма с иновативни ъгли характеризиращи Angel моделите на BabyDan;\nПроизведена в Дания – одобрена от ЕС – с гаранция за сигурност.\nПрактични решения за млади родители от Kikiriki.bg\nЗнаем колко трудно може да бъде за млади родители гледането на новородено. За това нашият екип се зае с намирането и тестването на този модел основа за столче за хранене BabyDan Angel-line, за да гарантираме сигурността на рожбата на всеки наш клиент.\nУверени сме, че ще намерите този продукт за изключително полезен, особен в употреба с останалите му компоненти.\nРазмери 60 × 55 × 45 cm\nСтолче за хранене BabyDan DanChair\nСтолче за хранене Lorelli Jolly\nКомпактно столче за хранене Pixi\nСтолче за хранене Lorelli Gusto


Градинският апартамент на Криса - Airbnb\nГрадинският апартамент на Криса\nPirgiotika, Peloponnisos Dytiki Ellada ke Ionio, Гърция\nЦялото място: дом с домакин Chryssoula\nНовоизграден апартамент, разположен на 7 км от Нафплио, в средата на маслинови горички. Идеалното място за пътувания до Епидаврос, Микенес и много близки плажове. На 5 минути от нощния живот на Нафплио. Красивата му градина с маслинови дървета и цветя е идеална за почивка и/или слънчеви бани . Има дружелюбно куче, Атина, което чака да бъде ударено, но ако гостите не желаят да общуват с нея, тя може да бъде изолирана на горния етаж. По време на престоя ви е необходимо частно транспортно средство.\nКъщате се състои от полу - самостоятелна, напълно оборудвана кухня, самостоятелна спалня и голяма всекидневна с трапезария. Както спалнята, така и всекидневната имат директен достъп до градината. Входът на къщата е директно от улицата, надолу по 10 стъпала, които водят до градината и къщата.\n26-инчов HD телевизор\nКъщата се намира на тих селски път, с още няколко самостоятелни къщи наблизо. На разстояние от 150 метра е площадът на селото, с живописни таверни, предлагащи висококачествена храна, детска площадка и малко кафене. Цялата атмосфера е безопасна и спокойна, идеална за семейства и хора, които искат да се откъснат от суматохата и суматохата в града. Той обаче е само на 10 минути с кола от нощния живот в Нафплио.\nЩе бъда на разположение, за да предложа всякаква помощ или информация.\nНомер на правилата: 00000280223\nРазгледайте други възможности във и около Pirgiotika


Лебедите отново радват варненци\nАвтор: Пламена Николова 08:51 / 04.12.2017 Коментари (0) 2037\nЛебедите, които от години зимуват по варненското крайбрежие, отново пристигнаха на варненския бряг. Читател на Varna24.bg изпрати снимки с прекрасните птици, които са доверчиви и дружелюбни. Ради Стефанов е запечатал уникално красиви кадри на фона на морето и залеза.\nПо традиция пернатите отсядат в района на 2-ра буна и се радват на благоволението на варненци и гостите на града. Най-много им се радват малчуганите, които обичат да им подхвърлят храна.\nГрациозните птици са от Северна Европа. Идват тук заради мекия климат. Освен планктон, гостите от Дания и Холандия обичат царевично зърно и хляб. Специалистите обаче съветват да не им даваме прекалено много тестени изделия. Лебедите ще останат във Варна чак до пролетта.


Псориазисът е заболяване, което засяга около 1,5-2% от хората. Среща се във всички страни като има различна честота варираща от 0,1 до 12 процента.\nПсориазисът е хронично заболяване, което се характеризира с полигенетично предразположение. Много често провокиращ фактор са въздействия от околната среда, бактериална инфекция, травма, лекарства.\nПсориасисът има различно клинично протичане и различна тежест. Обичайно се проявява като хронични, рецидивиращи, залющващи се папули и плаки и има характерни области на засягане. Това са окосмената част на главата, лактите и коленете. Възможна е и клинична изява с гнойни мехурчета или генерализирано зачервяване на кожата. Това са тежко протичащите форми на заболяването.\nНерядко в около 10-25% псориасис се съпътства с артрит. При някои от псориатиците са налице и други съпътстващи заболявания.\nВ този здравен проблем може да прочетете подробна информация защо се появява псориазис, кои са формите на заболяването и какви са съвременните методи на лечение!\nЧестотата на псориазис\nПсориазисът засяга в еднаква степен, както жените, така и мъжете. Средната честота в световен мащаб е 1,5-2% като в различните страни честотата може да варира от 0,1 до 12 процента.\nКъм момента е регистрирана по-малка честота в Южна Африка, Япония и Азия, Инуитите и липсваща или съвсем малка честота сред индианците в Северна и Южна Америка.\nНай-високата регистрирана честота на псориазис е в Дания и Северна Европа.\nПриблизително точни данни за разпространението на псориазис има известни за САЩ. Там са засегнати средно 4 милиона човека, като повечето от тях са с леко протичащо заболяване, но 1/10 са с генерализиран и тежко протичащ псориазис.\nПикът на заболяемост от псориазис може да се раздели на ранен, късен и при деца. При децата средната възраст за начало на псориазис е 8 годишна възраст. Ранният пик при възрастни е около 22 годишна възраст, а късния около 55. По-ранното начало на заболяването обикновено е съпроводено с по-тежко и продължително протичане и с положителна фамилна анамнеза.\nПричини и провокиращи фактори за поява на псориазис\nПсориазисът най-често се изразява със зачервени, залющващи се плаки. Появата им се дължи на нарушеното образуване на рогов слой, което е силно скъсено на фона на здравата кожа. Нарушени са процесите на пролиферация и диференциация и едновременно с това включват различни имунологични, биохимични, съдови и нервни процеси.\nЗа водеща причина за отключване на псориазис се счита наследствеността с участието на различни провокиращи фактори като травми, инфекции, прием на лекарства, алкохол, наднорменото тегло.\nЗаболяването псориазис се унаследява полигенетично. При засегнат един родител рискът за детето се оценява на 8%. При двама засегнати родители рискът се увеличава на 41%.\nПри еднояйчни близнаци засягането варира от 35-73%. Този факт доказва и ролята на фактори от средата. Освен това данните сочат, че риска намалява, ако единия близнак мигрира в посока към екватора. Ето защо, освен наследствеността другия водещ фактор участващ в появата на псориазис е и експозицията на ултравиолетови лъчи.\nДоказано е, че хората с псориазис са носители на HLA-B13, -B17, -B37, -Bw57, -Cw6, -DR7! При псориатичен артрит се среща носителство на HLA-Cw6, както и –B27, -B38, -B39.\nХората със светла кожа, както са кавказката раса са по-предразположени към отключване на псориазис.\nТравма и физикални фактори\nТравмата е един от водещите фактори за поява на псориатични кожни лезии. Търкането и драскането са отговорни за стимулиране на пролиферативния процес при образуването на псориатичните плаки.\nСмяната на сезоните също може да е влошаващ фактор. Други такива са сухата кожа, топлата вода. Ниските температури и сухите зими са причина за дехидратиране на кожата и засилване на възпалителните изменения при псориатиците.\nПри поява на една от формите на псориазис – гутатен или още капковиден псориазис често причината е остро настъпила стрептококова инфекция.\nВлошаването на псориазис може да се съчетае с болка в ушите, бронхит, тонзилит, респираторна инфекция, които да се дължат на рецидивираща стрептококова инфекция.\nПсориазисът протича по-тежко при хора с нарушен имунен статус, както е при СПИН, при химиотерапия, при автоимунни заболявания.\nНе се наблюдава по-висока честота на псориазис сред болите от СПИН, но се наблюдава по-тежко протичане. По-висока е честотата на псориатичен артрит сред псориатиците със СПИН.\nНаправените проучвания за ролята на стреса при псориазис сочат категорична връзка. Сам по себе си стреса не се счита като провокиращ фактор за първа поява, но определено има влошаване при стрес.\nПри възрастни след стрес се отчита влошаване при 40%, а при деца процента на влошаване е още по-висок.\nДоказана връзка при лекарствата като влошаващи псориазис са:\nПриемът на алкохол, тютюнопушенето, затлъстяването най-често са следствие от начина ни на живот.\nС доказано влошаващ фактор се счита тютюнопушенето. Тютюнопушенето увеличава риска, както за поява на псориазис, така и за по-тежко протичане. Проучване сочи, че тютюнопушенето удвоява риска за поява на псориазис и този риск е по-голям за жените.\nРолята на алкохола е по-противоречива, но най-често алкохола и цигарите вървят ръка за ръка. Причината за влошаване на псориазис от алкохола може да бъде и увреждане на черния дроб.\nПовишеното телесно тегло увеличава рискът от псориазис. При хора с наднормено телесно тегло се оформят плаки в кожните гънки. При инвертния псориазис най-често засегнатите пациенти са с наднормено тегло. Причината е от фрикциите и повишеното потене в дълбоките кожни гънки.\nКласическият вид на кожните промени при псориазис включва ясно ограничена, зачервена плака, която е покрита с люспи, наречени сквами. Сквамите са сребристобели и отпадат лесно, при отстраняването им може да остане кървава роса. Псориатичните плаки в хода на заболяването могат да се сливат и оформят геометрични фигури.\nПсориазис може да се съпътства от симптом като сърбеж, особено ако ангажира скалпа или аногениталната област.\nФорми на протичане на псориазис\nПсориазисът има две форми на протичане:\nЕруптивна, възпалителна форма с множество малки лезии, които се появяват бързо, при по-млади и има склонност за обратно развитие. Много често тази форма се предхожда от инфекция\nХронична стабилна плакатна форма – среща се при повечето засегнати, протича бавно с постепенно разширяване на ангажираната площ, както и ангажиране на нови области.\nРазмерът на псориатичните плаки зависи от формата на протичане. При острите, еруптивни форми размера на кожните лезии може да бъде от 2 мм. до 1 см. Този тип промени наподобяват генерализиран обрив локализиран основно по тялото, рядко по лицето и скалпа и обикновено не засяга дланите и ходилата. Тази форма на псориазис се означава като капковиден (гутатен) псориазис. Тази форма може да премине напълно за няколко седмици, но обикновено става хронична.\nПсориатичните плаки при хронична стабилна плакатна форма на псориазис са ясно ограничени плаки с различен размер и форма и изразено залющване по повърхността им. При тази форма са характерни т.нар. предилекционни области – т.е. най-често засегнати места. Такива са лактите, коленете, седалището, скалпа, длани и ходила.\nОсобености на псориазис на длани и ходила\nДланите и ходилата при псориазис могат да бъдат засегнати като единствена област. Измененията включват наличие на жълтеникави, задебелени плаки, покрити с люспи като, за разлика от люспите по тялото не се отделят лесно.\nНай-засегнати са ходилата на местата на притискане и много често се оформя ясна разграничителна линия със свода на ходилото. При дланите аналогично е пощадена централна част, която е изложена на по-малък натиск. Много често има болезнени фисури и кървене.\nОсобености на псориазис на скалпа и лицето\nПлаките по скалпа може да ангажират целия скалп или само отделни области. Обикновено засягането води до неприятен и силен сърбеж. Псориазис на скалпа не води до косопад. Обикновено ангажирането на скалпа е в съчетание с ангажиране и на други области, но има и случаи, при които скалпа може да е единствена локализация на псориазис.\nХарактерно при ангажиране на скалпа е оформяне на компактна маса от рогов слой, която обхваща целия скалп. Може да бъде засегнато и челото.\nПсориазисът може да засегне лицето. Ангажирането на лицето обикновено се характеризира с по-трудно повлияване на оплакванията.\nОсобености на инвертен псориазис\nПсориазисът може да ангажира гениталиите, перианалната област, както и кожните гънки. Тази форма се нарича инвертен псориазис.\nВ резултат от по-високата температура и влажност в тези региони, обикновено няма залющване, плаките са яркочервени и сивкави, мацерирани и са налице фисури (ранички).\nОсобености на псориазис на ноктите\nНоктите също могат да се засегнат при псориазис. Това е особено характерно за тези форми, които протичат с псориатичен артрит.\nНокътните изменения включват разцепване, удебеляване на нокътните плочки, наличие на жълто-кафяви и/или мазни петна, наличие на вдлъбнатини и дупчици и/или напречно и надлъжно набраздяване.


НОВА ИЗЛОЖБА НА СТЕФАН ПЕТРУНОВ - VIP MEDIA ИЗКУСТВО\nНОВА ИЗЛОЖБА НА СТЕФАН ПЕТРУНОВ\n“АНАЛОГИЯ” ОТ 1 АПРИЛ В ГАЛЕРИЯ АРОСИТА\nВ настоящата изложба Стефан Петрунов използва „аналогията“ като когнитивен процес на трансфериране на информация или смисъл от конкретен обект /източник/ към друг /цел/. В този процес за свой източник авторът използва аналогови образи от реквизита на паметта си /лица, сцени, понятия/, които трансферира към цифровизирани герои от настоящето /съвременни личности, технология, текст/, а целта му е да предостави възможност за избор на отговори на случващото се днес.\nПроектът е ръзгърнат в няколко направления – живопис, принт и видео, които от своя страна конструират четири полюса. Започва с малка инсталация, в поп арт стилистиката на 60-те, с образи – икони от епохата на зараждането на социализма /Ленин, колхозничка./ до неговата изродена еманация днес в лицето на Ким Чен Ун. Принтовете са своеобразна хронология на най-голямата утопия от миналия век. С доза сарказъм авторът си позволява да „украси“ моделите и завършва с късо видео, което смесва изображенията в цирково – увеселителна спирала.\nНа другия полюс са две мащабни живописни платна „На плажа“ и „другаря Ленин“, които поставят аналогията като еквивалент на концептуална метафора. Зрителят търси обяснение, емоция и комуникация посредством сравнения, асоциации и кореспонденция. Сюжетите са гротеска на идеализирания образ на В.И. Ленин за цели поколения и представата ни по социалистически за еснафска почивка на „курорт“. Стефан Петрунов рисува картини „по памет“ с изчезнали образи, като ги противопоставя на съвременни такива. Заиграва се с аналогиите, които може да произведе зрителя, и които авторът провокативно засилва с ярки и несъвместими акценти.\nНякъде по средата на разказа, между двата полюса, виждаме и два автопортрета. Те не ни сближават с автора, не разказват за него, а поставят темата за нашето място в глобалния свят на все по-динамично случваща се реалност. Те са живопис с плът и структура, истински, а до тях тече дълго видео с политическите фигури на деня /Меркел, Путин, Обама/ и техния цифровизиран в объркана пикселизация образ – нереален, размазан, деформиран. Екзистенциалния въпрос е аналогията на тези два полюса. Къде сме ние и каква е връзката ни със случващото се тук и сега.\nАналогиите на Стефан Петрунов ни ангажират политически, правят ни съпричастни и също толкова чужди на света. Дават дистанция и визия за изчезнали образи и прехвърлят смисъл към съвременни. Петрунов е разказвач, който не цитира, нито измисля. В творбите си той успява да концентрира смисли, прави ни съпричастни на света, рисува го като една „приказка без край“ или „ужас с край“. Зависи от нас.\nPrevious articleДИСНИ ЧЕНЪЛ С ПРЕМИЕРИ ПРЕЗ АПРИЛ\nNext articleТРЕСКАВА ПОДГОТОВКА ЗА “ПРИМИТЕ НА ОПЕРАТА”


Конвертиране на Сингапурски долари (SGD) и Zetacoins (ZET) : Обмяна на валута калкулатор обменен курс\nСингапурски долар (SGD) и Zetacoin (ZET) Валутна обмяна обменен курс, Калкулатор\nТова Сингапурски долар и Zetacoin конвертор да е актуална при валутните курсове от 24 Януари 2018.\nВъведете сумата, която трябва да се преобразува в полето отляво на Сингапурски долар. Използвайте "суап валути", за да Zetacoin валута по подразбиране. Кликнете върху Zetacoins или Сингапурски долари да конвертирате между тази валута и всички други валути.\nСингапурски долар е валутата, в Сингапур (ДВ, бр., ПСР). The Zetacoin е валутата, в няма държави. Символът за SGD могат да бъдат написани S$, и SGD$. Символът за ZET могат да бъдат написани ZET. Сингапурски долар е разделена на 100 cents. Обменният курс за Сингапурски долар е актуализиран последно на 23 Януари 2018 от Международният валутен фонд. Обменният курс за the Zetacoin е актуализиран последно на 24 Януари 2018 от coinmarketcap.com. В SGD фактор на конверсия 6 значещи цифри. В ZET фактор на конверсия 6 значещи цифри.


Печено пиле във фурна - Interpolezno.com\nПечено пиле във фурна\nМесото става много сочно и апетитно, когато е направено по правилната рецепта, такава е и днешната ни тайна за пиле във фурна. То, перфектно ще украси всяка маса и ще зарадва близките ви с отличен вкус. Готвенето му не е никак трудно, а дори интересно.\nРецепта за пиле във фурна\nЗа приготвяне на печено пиле във фурна ще ви трябват най-често срещани продукти. Такива има във всяко домакинство, затова няма да ви е трудна или скъпа рецептата.\nПреди приготвяне, уверете се, че вашето пилешко е свежо. В противен случай цялото ястие ще се провали. Трудно e да се убие миризмата на застоялото месо.\nЗа да приготвите печено пиле във фурна, се нуждаете от:\n1 изчистено цяло пиле, около 1,5-2 кг;\nПърво трябва да загреете фурната до температура от 180 градуса. След това изплакнете цялото пиле, избършете го с кърпа, за да изсъхне бързо. Разтрийте в кожата и вътрешността му обилно сол, след което приберете в хладилника за около 6 часа.\nКогато изтече времето за охлаждане го намажете със смес от майонеза, черен пипер и чесън. По-добре е да изстискате чесъна или да го настържете, не да го кълцате на едро, тъй като при печене парчетата могат да изгорят и да придадат неприятен вкус.\nПрехвърлете пилето в съд за печене, покрийте с фолио и поставете във фурната. Оставете за 45 минути, след което отстранете фолиото и оставете да се пече още 45-60 минути до златисто кафяво.\nВашето пиле на фурна ще е напълно готово, ако по време на срязване се отдели бистър сок. Ако сокът е мътен или розов, продължете да печете. Ако имате грил във фурната, може да включите за 10 минути, в края на печенето. Това ще направи коричката по-румена.\nКогато пилето е готово, извадете го и го покрийте с фолио за 10 минути, за да си починете от огъня. След това време вече може да се нарязва на порции и да се сервира.\nТази рецепта е най-лесната за приготвяне и най-надеждната като резултат. Месото ще е меко и сочно.\nЕто и още една идея за приготвяне на пай с пилешко месо.\nС тази класическа рецепта за печено пиле във фурна може да се сервират разнообразни сосове. Като се има предвид, че рецептата не предвижда никакви пикантни или сухи специални подправки, за почитателите на такива, може да ги добавят към соса.\nпредишенРецепта за пълнени риби\nнапредСалата с патладжан


Ученици от ОУ ''Св. Патриарх Евтимий'' се обучаваха на народни танци - Евроком Царевец | Новини\nУченици от ОУ ''Св. Патриарх Евтимий'' се обучаваха на народни танци\nУчениците от основно училище "Св. Патриарх Евтимий" се обучаваха на народни танци при един от известните във Велико Търново хореографи Николай Корчев. Обучението е част от дейностите на клуб "Българче" към училището. Той е сформиран в началото на учебната година и съчетава дейности, свързани с българския фолклор, традиции, празници и обичаи.\nОт началото на учебната година второкласниците провеждат общо 5 репетиции по български народни хора. Заради пандемията се налага да прекъснат временно обучението, но от първи юни отново възстановяват своята дейност. А учениците с още по-голямо желание посещават уроците по народни хора, споделя техния класен ръководител и създател на клуб "Българче".\nДнес учениците проведоха последното обучение по народни танци за тази учебна година и споделят, че дейностите ще им липсват през лятната ваканция. По думите на класния им ръководител, с удоволствие биха продължили да разучават народните танци и през следващата учебна година.\n10 Юни 2020 | 18:09\nТагове: ученици, народни танци, фолклор, традиции, обичаи, празници


Yankee Candle Modern Pinecone, Стъклена аромалампа | notino.bg\n/Марки/Yankee Candle/Modern Pinecone\nКод: YAC1504 | Повече от 5 бр. са в наличност\nИнформация за парфюма Yankee Candle Modern Pinecone\nАрома-лампата Yankee Candle Modern Pinecone придава на вашия дом приятна атмосфера. Привлекателно осветява и благодарение на възможността за непрекъснато обменяне на ароматите, тя ще повдигне настроението според вашите представи.\nКапнете в купичката ароматично масло или сложете восък. В долната част на арома- лампата сложете чаена свещ и я запалете. Оставете топлината да разтопи восъка или да се изпарява ароматичното масло. Преди следваща употреба оставете горещия восък или ароматичното масло да се охладят напълно. След пълното изпаряване на восъка или ароматичното масло, веднага духнете чаената свещ и преди допълване на съдържанието на купичката, оставете арома-лампата да изстине. Поставяйте продукта на достатъчно топлоустойчива повърхност. Уверете се, че арома-лампата е достатъчно отдалечена от всички горящи материали или източници на топлина. Съхранявайте на места, недостъпни за деца и домашни любимци.


Как да се храним при стомашно-чревна инфекция? | Gotvach.bg\ngotvach.bg»Статии»Хранене и Здраве»Как да се храним при стомашно-чревна инфекция?\nСтомашно-чревните инфекции през лятото са често срещано явление. От тях човек може да се предпази, ако спазва препоръките на специалистите. Ако сте имали тази инфекция, след като премине трябва да се минете на по-лека храна. След заболяването трябва да изключите млечните продукти, месото и мазнините.\nПрепоръчва се хранене без сладкиши и неразредени плодови сокове. Супата може да бъде пилешка, без да е подправена със сметана. Може да се консумират и зеленчукови бульони. Разрешават се плодове, които съдържат калий - това са бананите и кайсиите. Хапвайте и по малко солети и гризини. С тях ще възстановите загубата на соли.\nНай-много се препоръчват сухарите. Когато ви пипне инфекцията организмът започва да се бори с нея и изкарва всичко навън. Получава се рязка загуба на течности в организма и това може да доведе до нарушаване на сърдечния ритъм, шоково състояние и дори до кома. При първите симптоми идете на лекар. Той ще прецени от какво лечение се нуждаете.\nПри разстройство и повръщане се започва приемане на течности, като се пие глътка по глътка. Така ще се изправите отново на крака. Целта е да се възстанови водно-електролитният баланс. Трябва да се приемат по 2 литра течност на ден. Не трябва да е чай или само вода, но и течности с минерали като минералната вода, месни и зеленчукови бульони, а по-късно се включват и плодови сокове.\nСлед няколко дена е добре да се приемат и затягащи лекарства. Някой препоръчват топла кока кола, защото тя има леко затягащо действие, но е много богата на захари. Това ще раздразни допълнително червата, затова най-разумно е да хапнете настъргана ябълка. Съдържащия се в нея пектин свързва в червата възникналите от инфекцията отровни вещества.\nСлед 3-7 дни всичко минава. Нужно е да се възстанови чревната флора. Приемайте повече течности, минерали, пробиотични кисели млека или препарати с млечно-кисели бактерии. Ето една рецепта срещу разстройство.\nТрябва ви половин литър преварена вода, 1/2 ч. л. сол, 4 с. л. гроздова захар, 2 с. л. портокалов сок. Може да се приема и чай от копър и анасон, той ще успокои коремните спазми. Същото действие има и чай от джоджен.


Понеделник, 26 Май 2014 16:43\nВ Плевен ще се проведе Специализирана трудова борса за неравностойни групи на пазара на труда. Трудовата борса ще се състои на 28 май от 11.00 часа в Областна администрация - Плевен, пише на страницата на Агенцията по заетостта. Трудовата борса е организирана от Дирекция "Бюро по труда - Плевен" и Дирекция "Регионална служба по заетостта".\nВторник, 20 Май 2014 15:46\nОбластният информационен център (ОИЦ) в Плевен проведе информационна среща в Писарово, община Искър. Безработни, пенсионери, фермери, учители и младежи проявиха интерес към срещата. Експертите предоставиха обширна информация за мрежата от 28 информационни центрове, за дейностите и инициативите които развиват, за партньорите и потребителите на услугите, които центровете предоставят. Акцент в програмата беше Споразумението за партньорство и общата визия на новите оперативни програми, за които разказаха с презентации и видео материали. Присъстващите учители проявиха интерес към програмата Еразъм +, младежите питаха за мерки против младежката безработица, пенсионерите за разнообразяване на живота на село.\nПетък, 02 Май 2014 17:24\nВ 16 области на страната равнището на безработица намалява спрямо февруари 2014 година сочи доклад на Агенцията по заетостта (АЗ), публикуван на нейната страница в интернет. Най-голям спад се отчита в Силистра (с 0.6 процентни пункта) и Ямбол (с 0.5 процентни пункта). Следват Бургас, Велико Търново, Добрич, Кърджали (с по 0.4 процентни пункта), Плевен, Сливен и Хасково (с по 0.3 процентни пункта), Пловдив, Русе и Търговище (с по 0.2 процентни пункта), Варна, Ловеч, Пазарджик, Стара Загора (с по 0.1 процентни пункта). Но за сметка на това в 10 области равнището на безработица за същия период нараства.\nПоследно променен на Понеделник, 05 Май 2014 18:41\nВторник, 20 Май 2014 14:32\nЗапочна назначаването на безработни лица по Национална програма "Сигурност", съобщават от пресцентъра на Областна администрация - Плевен. 240 сътрудници по опазване на обществения ред ще работят в продължение на 8 месеца в малките населени места на територията на Плевенска област. Средствата за трудовите възнаграждения по програма са 340 лв. месечно. Те са осигурени от държавния бюджет, поемат се и дължимите осигурителни и здравни вноски. Кандидатите се подбират от службите на Бюрото по труда. Работодатели по програмата са съответните областни администрации, които ще извършват и контрол по изпълнението на дейностите. Сътрудници по опазване на обществения ред могат да бъдат лица поне с основно образование, които не са осъждани и нямат висящи наказателни производства.\nПоследно променен на Вторник, 20 Май 2014 19:32\nНиските заплати гонят младите от образователната система\nПонеделник, 28 Април 2014 09:22\nМиналата седмица в Плевен се проведе пресконференция, на която присъстваха председателят на синдикат „Образование" към КТ „Подкрепа" Юлиян Петров, неговият заместник Георги Шошев и регионалният председател – Боряна Генова. Основните акценти, които бяха поставени от синдикатите, бяха свързани с проблемите с финансирането на образователната система, реформата в образованието и приемането на новия закон и основните очаквания на гражданите от образователната система. От синдиката настояват българското образование да бъде финансирано, както е европейското и да се спазят препоръките за отпускане на поне 6% от БВП за образователната система, както е в повечето европейски страни. Юлиян Петров обясни, че в момента се отпускат около 3.18%, което е крайно недостатъчно за нуждите на образователната система. Според Петров е необходимо увеличение на средствата на всяко училище с поне 130-140%, защото в момента след разпределянето на делегирания бюджет, не остава почти нищо за ремонтни дейности и други пера в бюджета на училищата. Директорите на училищата в момента са на авариен режим, което не е добър вариант, тъй като през последните 2-3 години, има спад в учителските заплати.\nПоследно променен на Понеделник, 28 Април 2014 10:28


Диария, температура и коремна болка - Диария August\nНаучете каква температура, диария и коремна болка може да говорим\nИнкубационният период е значително различен при бактериалните и вирусните форми на заболяването. Ако последният може да издържи до два, в редки случаи три дни, тогава бактериалната инфекция може да се установи в 1-2 часа, след като влезе в червата.\nКлиничната проява на заболяването се съпровожда от болка, диария, често повръщане. Особеността на инфекциозните заболявания се дължи на факта, че те са съпроводени с рязко повишаване на телесната температура, достигайки 38-40 градуса по Целзий.\nСлед проявата на клинични признаци започва активна борба с чужди организми. Но често силата на имунната система не е достатъчна, защото в човешкото черво има огромно количество хранителни вещества за причинителя на болестта. Следователно, първите симптоми на инфекциозно заболяване на храносмилателния тракт трябва да бъдат адресирани до специалист.\nПериод на възстановяване. Това събитие бе белязано от спад на температурата до нормални нива, спиране на коремна болка, повръщане и диария. Въпреки това, след изчезването на симптомите, има дълъг процес на възстановяване.\nВъншните симптоми на бактериално и вирусно отравяне са еднакви, разликата е в тежестта на проявите.\nОстрата отравяне се придружава от повръщане, силна болка в корема, обикновено болки в дясната страна на илиума, и често болка възникне в дебелото черво (проектирана върху лявата страна на кръста). Cal има светъл цвят, течна консистенция и характерен остър мирис. Може да възникнат главоболие и треска. Това състояние се лекува с измиване, пиене и диета.\nСъгласно тази концепция много заболявания с вирусна природа. Ротавирусите, астровирусите, аденовирусите и много други вирусни форми могат да причинят заболяване.\nинфекция, най-често се получава от въздушни капчици, но е възможно да се разпространява чрез храна. Тъй като вирусът има капсид (специална защитна маска), той може да бъде извън домакин за дълго време.\nХарактерна особеност - локализиране на патогена в тънките черва, по-рядко в дебелото. Тъй като стомаха има естествена защита - солна киселина, чрез нея вирусът преминава в неактивна форма. След като попаднат на мястото на бъдещото им възпроизводство, трябва да преминат най-малко 24 часа, за да се увеличи популацията, така че организмът да забележи това. След това температурата на тялото се повишава до 40 градуса, което показва началото на борбата с имунната система. Придружава се от чести диария, тъй като тялото се опитва да измие инфекцията сама. По-рядко с това заболяване се получава повръщане. Има болки в епигастричния регион. Също така, болката може да промени мястото си в стомашно-чревния тракт. Това се дължи на спазми на червата (където има спазъм, има болка). Cal има характерна течна консистенция, остра миризма и често светъл цвят (сравним с цвета на глина).\nПри настъпване на чревна инфекция най-добре е да се консултирате с лекар, който ще се стол тестове, за да се изключи възможността от заразяване с бактериална инфекция и да предпише на строга диета и лекарства, които помагат на организма да се справи с вирусна инфекция, например Enterofuril.\nОпасно заболяване с инфекциозен характер. Причиняващият агент е дизентеровият прът, следователно, бактериално заболяване. Има такива функции като: много чести диария, слабост, общо неразположение. В острата форма започва спазми стомашна болка (болка възникне в региона на илиачна, бялата линия на корема и в пъпа), общото състояние влошава, има тахикардия, повишена телесна температура до 40 градуса. Дизентерията е белязана от много остра, често отвратителна миризма на изпражнения. При продължително лечение човек изсъхва с вода, съдържаща същата миризма.\nопасност Тя се крие във факта, че бактериите се нуждаят от време, за да растат колонията, с други думи, на инкубационния период е с продължителност няколко дни (обикновено 3-4 дни, то зависи от имунната система на организма), а в резултат на заболяването улов на лице от изненада, без никакви видими признаци на това преди. Дизентерията се нарича болест на мръсни ръце. От името става ясно, че пръчката се предава през калта върху ръцете. Много по-малко вероятно е да се намерят в заразена храна.\nНа първо място, лекуващият лекар събира анамнеза и въпросник за пациента, ударни инструменти и аускултация.\nЗа да се потвърди първоначалната диагноза, се прави копрограм, рентгеново изследване, ендоскопско проучване, функционален тест за дисбиоза и биохимичен кръвен тест, който определя наличието на малабсорбция.\nСтационарно лечение заболяването включва измиване и антибактериално или антивирусно лечение. Това се случва в остри случаи, когато съществува риск от чревна атрофия, последвана от инфекциозен процес, водещ до язви. При домашно лечение означава обилно пиене, приемане на лекарства, които укрепват чревната перисталтика, употребата на всякакви стягащи храни.\nТази форма на инфаркт е опасна, тъй като има клинични признаци, подобни на тези в стомашно-чревния тракт. То е придружено от остри, режещи болки в стомаха, далака и черния дроб. Причината за това е стимулирането на вагус, който може да причини главоболие, гадене и диария (заслужава да се отбележи, че всеки човек има честотата на движенията на червата ще бъде различна). Cal има течна консистенция, изяснена в сравнение с нормалната. Въпреки това, тя няма остра гнила миризма, както при отравяне или други инфекциозни заболявания. Състоянието се съпътства и от повишено кръвно налягане, тахикардия и подуване на корема.\nТе събират анамнеза: оплаквания на пациента и случаи на сърдечен удар в семейството. Последният играе важна роля, тъй като често, ако близкото семейство е имало сърдечен удар, пациентът незабавно се излага на риск. На първо място, това се прави при пациенти в старческа възраст, тъй като всички те са без рискова група.\nКрайната диагноза се прави след ЕКГ, MSCT и коронарна ангиография. В редки случаи с инфаркт на корема на миокарда се взема кръв за анализ.\nВсъщност, язвата е силно изтъняване на стената на стомаха и червата с последващо кръвотечение и загуба на клетките на техните функции. Злокачествена форма се счита за перфорираща язва (проникваща дупка в стомаха или червата). Това заболяване може да причини много силни, парещи, рязане болки, от които човек може да загуби съзнание. Когато се открият язви, е необходима незабавна хоспитализация с последващо лечение на наркотици и стриктно спазване на диета, която изключва мастни и пикантни храни, печени продукти, алкохолни и газирани напитки. Особено тежките случаи - обостряне (отворена язва) или перфорация, изискват хирургическа интервенция.\nДиагностицират се тези заболявания предимно чрез палпация. За да потвърдите заболяването, използвайте гастроскопия и FGDS (помага за разграничаване на язва от гастрит), рентгенови лъчи. За химическия анализ на стомашния сок се предписва биопсия.\nсамостоятелно да приемате каквито и да е лекарства, включително аналгетици, така че това може да влоши ситуацията;\nналагайте топъл компрес върху възпаленото място; може да увеличи възпалението;\nза да не се увеличава тежестта върху храносмилателния тракт.\nПравилно да се яде, т.е. Ограничете мастните и пикантни храни в диетата, приоритетно трябва да има влакна;\nДаване на бързо хранене;\nИзбягвайте контакта с болен човек или го правете само когато е абсолютно необходимо, спазвайки предпазните мерки;\nПроверете качеството на изядените храни;\nПри остри чревни вирусни инфекции. В тези случаи създателите на течния изпражнения са вируси. Влизайки в стомаха и червата, те провокират развитието на остра интоксикация, поради което има силно главоболие, слабост. Има рязко покачване на температурата до 38 градуса и повече. Вътреклетъчните паразити причиняват нарушение на чревната подвижност, поради което се появява диария и заедно с това се появява дискомфорт в епигастралната зона. С дизентерия. Острата дизентерия е чревна инфекция, която винаги е остра. Пациентът първо започва да страда от триене в корема, след това има свободно изпражнение (диария) с примеси от слуз, температурата постепенно се повишава до 38 градуса и по-висока. Когато температурата се повиши до 40 градуса, пациентът развива тахикардия и заедно с нея се появяват характерните симптоми на интоксикация.


Кога у Сталин възниква идеята за „освободителната мисия” на Червената армия? - Фактор\nДеветомайски размисли или скритата истина за победата в съветско-германската война\nКойо Коев, Атлантически съвет на България\nДо днес в историческата наука малцина са поставяли въпроса “Защо Съветският съюз участва във Втората световна война?”. Всеки разумен и безпристрастен изследовател би задал този въпрос и към себе си, и към хората, които десетилетия наред изучават тази война. Написани са стотици книги за ВСВ, най-много в СССР и Русия, но точните отговори се броят на пръсти.\nЕлементарната логика ни насочва в посока, че Съветският съюз е имал свои цели, които започва да реализира с помощта на Германия. Не случайно двете тоталитарни държави започват осъществяват плановете си съвместно и по взаимна договореност.\nНедвусмислената позиция и на покойния СССР, и на днешната Руска федерация е, че Съветският съюз се е борил срещу “германския фашизъм”, “германския нацизъм” или срещу “германския хитлеризъм (хитлерофашизъм)”. В крайна сметка СССР е победил и фашизма, и нацизма, и даже „хитлеро-фашизма”.\nНека да приемем съветско-руската теза за единствена, напълно справедлива, честна и правилна. Но възниква логическият въпрос: “Кога Съветският съюз си е поставил целта да се „бори” срещу фашо-наци-хитлеризма, да го победи и да освободи други европейски държави?”.\nОт този въпрос официалната съветско-руска политика, пропаганда и историография бягат като дявол от тамян. Документ като “План за борба срещу германския фашо-наци-хитлеризъм” няма. Няма и документ като “План за освобождаване на европейските държави от германския фашо-наци-хитлеризъм”. Налага се единственият логичен извод: че СССР се е борил срешу “германския хитлерофашизъм и нацизъм” без никакви планове, без политически и военни цели, като е импровизирал в зависимост от ситуацията.\nДа приемем, че е така. Нека да погледнем подготовката на Съветския съюз за участието му във Втората световна война (ВСВ). Тя е осъществена изключително бързо, при това с помощта на хитлеристка Германия. Неумолимите факти са изложени в двустранния “Договор за ненападение между Германия и Съветския Съюз” от 23 август 1939 г. В текста на документа и в секретните протоколи отсъстват каквито и да било съветски намерения за “борба” и за “освобождение”.\nДо този момент няма публикувани документи за\nсъветски освободителни планове\nНе са предоставени такива от съюзници и от държави, с които СССР води активно сътрудничество по време на войната: САЩ, Великобритания, Франция, Турция, България, Югославия…\nС други думи, до началото на Германо-съветската война на 22 юни 1944 г. СССР не е планирал въоръжена борба срещу нацизма, фашизма и хитлеризма в Германия. До началото на войната между тоталитарните съюзници съветското правителство (СНК) изобщо не заема абсолютно никаква позиция относно доминиращата идеология в Германския райх, сякаш те (фашизмът и нацизмът) не съществуват и чак след началото на въоръжения сблъсък между довчерашните съюзници избуяват най-внезапно.\nНека да приемем, че СССР наистина е изпълнил мисията “Освобождение на Европа от нацизма, фашизма и хитлеризма”. Но към 23 август 1939 г. той изобщо не е знаел, че ще му се наложи да изпълнява подобна мисия. На 17 септември, когато Съветският съюз заедно с Германия напада Полша, съветското ръководство също няма нагласа за подобна бъдеща дейност.\nНа 28 септември 1939 г., когато СССР и Германия подписват втория съюзнически “Германо-съветски договор за дружба и границата”, също не е заявява подобна цел (мисия). На 30 ноември 1939 г. Съветският съюз напада Финландия, но и при тази военно-политическа операция не е оповестено подобно намерение.\nПрез юни 1940 г. СССР започва окупацията и съветизацията на Естония, Латвия, Литва, Северна Буковина и Бесарабия. Но и при тези операции съветското правителство не замисля и не планира “борба срещу нацизма и фашизма”.\nПрез октомври-декември 1940 г., при дипломатическите сондажи на Съветския съюз с Германия, Турция и България, също няма следи от такова планиране. Към 13 април 1941 г., когато СССР подписва двустранен договор и с Япония (член на Тристранния пакт), също не са декларирани намерения за “борба срещу фашизма и нацизма”.\nТова е периодът, когато Вермахтът напада и окупира двете кралства на Балканите (Гърция и Югославия, 6 април 1941 г.). Техните правителства подписват с Германия Акт за капитулация, който е признат от съветското правителство. СССР прекъсва дипломатическите си отношения с Гърция и Югославия и екстрадира техните посланици.\nСССР не само не предвижда съпротива срещу фашо-хитлеризма, но е съпричастен с германската агресия. Декларацията на СНК, предадена от ТАСС и Радио Москва на 14 юни 1941 г., категорично доказва съветската позиция. Преди публикуването на декларацията председателят на НКИД (Народния комисариат по външните работи) Вячеслав Молотов поканва германския посланик Вернер граф Шуленбург в канцеларията си и лично му прочита документа.\nГенералният извод от беглия анализ на съветско-германските съюзнически отношения е, че както преди началото на Втората световна, така и преди Германо-съветската война СССР не е знаел (и не е проявил интерес), че ще му се наложи\nда освобождава която и да било държава от “германския нацизъм, фашизъм и хитлеризъм”\nДа допуснем, че Съветският съюз тайно е планирал война срещу “германския нацизъм”, за да изненада противника и битката да бъде по-ефективна и краткосрочна. Но след победата над хитлеристка Германия или още в хода на Германо-съветската война съветското правителство също не изисква и Генералният щаб на РККА не разработва план за подобна “борба”.\nДо днес не е намерен и публикуван такъв план или програма и на Върховния Съвет на СССР (парламента). Би било изключително престижно за всяка държава, замислила такава борба, да докаже, че действително е желала да изпълни подобна достойна морална и хуманна мисия.\nСлед края на войната десетки съветски политически дейци и военоначалници написаха мемоари за ВСВ и ГСВ, но никой не посочи съществуването на подобни намерения, планове или действия от страна на СССР. Липсата на такива планове категорично бе доказана от спомените на Вячеслав Молотов. Той е последният човек, който няма как да не е знаел за разработването на подобни планове, за устни заповеди, писмени нареждания, съвещания, намерения, препоръки и пр. от страна на СНК и лично от Йосиф Сталин.\nСамият Сталин до смъртта си през март 1953 г. достатъчно ясно потвърждава отсъствието на такива планове. Допълнителни и солидни доказателства предоставят и спомените на личния преводач на съветския диктатор Валентин Бережков, бивш дипломат в съветското посолство в Германия, отлично владеещ английски и немски език.\nНеумолима е логиката на събитията, която доказва обективните намерения на Съветския съюз във войната. Окупацията на източно-европейските държави, последвалите комунизация, съветизация и тотална доминация на СССР за 45 години са най-силните и необорими доказателства.\nПоказателен е примерът с Германия. След войната и окупацията СССР наложи в източната й част комунистически режим и създаде държава, коренно различна от западната й територия, неокупирана от Съветите.\nЕдва ли Съветският съюз е планирал комунизирането на Източна Германия след края на ГСВ. Точно обратното: Сталин замисля, предвижда и планира съветизация и комунизация с последваща тиранична доминация над Германия и над другите жертви на съветската агресия още преди ГСВ, както и преди ВСВ.\nНо най-показателен е случаят с Полша. След като тя е разсечена, победена и разделена през октомври 1939 г., СССР и Германия взаимно признават този акт, формират и признават съветско-германска граница, каквато до този момент не е съществувала.\nНо когато през пролетта на 1945 г. Съветският съюз изтласква германските войски, той нарушава собствените си документи и териториалния статус по отношение на Полша и бившата съветско-германска граница. След като окупира западна Полша, която е признал през октомври 1939 г. за част от хитлеристкия Райх, Сталин формира съвсем друга държава, която няма нищо общо с Полската република до 28 септември 1939 г. Следователно целта на СССР във ВСВ съвсем не е била “Освобождение от Германския нацизъм, фашизъм и хитлеризъм”, а\nокупация и комунизация на прегазените от Червената армия държави.\nНакрая нека да разгледаме случая с Царство България. Отношението към страната ни представлява\nлакмус за цялостната политика и стремежи на Съветския съюз\nОт географска и политическа гледна точка, България по никакъв начин не е могла да бъде пречка за интересите на СССР. Ето няколко доказателства:\n1. Царство България не е съседна държава на Съветския съюз и няма териториални претенции към него.\n2. Територията на България е 200 пъти по-малка от тази на СССР.\n3. Населението на България е 40 пъти по-малобройно от съветското.\n4. Българските войски са 36 пъти по-малобройни от РККА.\n5. Въоръжението на Българската войска в сравнение с Червената армия не подлежи на сравнение, особено по количество.\n6. Природни богатства, суровини, горива, метали, материали, промишленост (особено военната) в СССР са трудно сравними по мащаб.\n7. Военновъздушните сили и Черноморският флот на Съветския съюз разполагат с огромна спрямо България ударна мощ.\n8. Царство България никога не е водило антисъветска политика по нито един критерий. Такава политика не е била желана, предвиждана или извършвана от българските власти (цар Борис, Народното събрание, правителството).\n9. По време на двата периода, когато СССР и Германия са съюзници (23 август 1939-22 юни 1941 г.) и когато са противници (22 юни 1941-8 май 1945 г.), Царство България неизменно подържа дипломатически отношения както с Германия, така и със Съветския Съюз. От есента на 1939 г. до началото на Германо-съветската война три български правителствени делегации посещават СССР и една съветска делегация пристига в Царство България.\nКаква политика води България спрямо Съветския съюз по време на ГСВ? Абсолютно същата: нашата държава спазва “военен неутралитет” спрямо СССР; не изпраща дори символично количество войски срещу СССР; издържа две съветски дипломатически мисии, като ги осигурява с храна, електричество, гориво, охрана и др.\nСъветските дипломати и особено посланикът Александър Лавришчев напълно безпрепятствено (!) изпълняват задълженията си. През 1941 г. Съветският съюз е толкова удовлетворен от политиката на България, че само през периода януари-май издава четири декларации на СНК по различни въпроси, включително за разширяване на двустранното сътрудничество. Съветското правителство изразява желание и да открие три нови представителства у нас.\nМалко по-рано, през ноември 1940 г., СССР иска от българското правителство да му предостави две военноморски бази, като едната задължително да бъде в Бургаския залив. При тези двустранни разговори на заместник-председателя на НКИД Аркадий Соболев (прословутата Соболева акция) с наши дипломати не става дума за никакви съветски намерения за “борба” срещу фашизъм и нацизъм.\nЖеланието на Съветския съюз да разположи военни бази в несъседни държави говори за съвсем други намерения, но не и за бъдещо “освобождение”.\nОще от времето на В. И. Ленин нескривана и постоянно провъзгласявана цел на съветската политическа и военна доктрина е била и остава\n“Унищожаване на капиталистическите, империалистическите и колониалните държави с последващо насаждане на комунизма в тях”\nС тази цел СССР създава най-мощната шпионско-терористична организация, известна като Комунистически интернационал.\nНо какво става? СССР влиза във Втората световна война като съюзник на Германия, която според съветската пропаганда е „капиталистическа” и „колониална” държава. След като двете страни стават противници на 22 юни 1941 г., Сталин има за съюзници Великобритания и САЩ, които според болшевишката идеология също са капиталистически държави, а Великобритания е и „световен колонизатор”. Така че и в тези изменчиви критерии лъсва подлата и лицемерна същност на сталинския болшевизъм.\nСлед 1964 г. СССР и РФ днес честваха и отбелязват само победата на Съветския съюз над Германия. Победите срещу Полша, Финландия, България и Югославия не само че не са чествани, но даже не се споменават. И тенденциозно, и конюнктурно.\nПоради подобни причини и „последователна” съветска и руска политика Русия ознаменува с мълчание победата на СССР срещу Япония през септември 1945 г.\nНалага се най-логичният и справедлив извод: днес Русия не отбелязва съветските „победи” срещу страните, спрямо които СССР е бил агресор, а увековечава единствената победа срещу държава, чиято жертва първоначално става сталинският СССР.\nБългария / 9 май, Сталин, нацизъм, фашизъм, СССР Червената армия, Хитлер


ᐉ Led прожектор 30W на стойка с акумулаторна батерия на топ цена - Онтайм\nLed прожектор 30W на стойка с акумулаторна батерия\nКод на продукта: sy465\nРАЗПРОДАДЕНО Цена: 96.00лв.\nПрожекторът е удобен и практичен за употреба вкъщи, на вилата, в гаража или под открито небе. Ако обичате честите излети сред природата, къмпингите, палаткуването, риболова, то със сигурност знаете колко е важно осветлението. Лед прожекторът е компактен, без опасност от предизвикване на пожари.\nС едно зареждане на батерията в електрическата мрежа или в запалката на автомобила издържа до 4 часа време на работа. Това го прави безценен в гората, на вилата или в гаража. Той е преносим, а стойката му позволява лесното му позициониране на различни места. Корпусът е изработен от алуминий и PC cover. Той е стабилен и много здрав.\nМощността на прожектора е 30 вата, а времето за едно зареждане е 5 часа. Работното напрежение е съответно AC-220V/DC-12V. Излъчва силна бяла светлина – White 6000 K, 115 lm/W. Комплектът включва Н-образна скоба с винт за по-лесно закрепване, зарядно устройство за 220V, зарядно устройство за запалката на автомобил 12V, както и самия LED прожектор. Спокойно може да се използва още в халета, сервизни помещения, цехове, складове или автосервизи.\nВъзможност за зареждане от запалката на автомобил\nВъзможност за зареждане от ел. мрежа\nМощност – 30 W\nВреме на работа с едн зареждане – 4 часа\nЦвят White 6000 K – бяла светлина\nИзлъчване на светлина – 115 lm/W\nКорпус – алуминий и PC Cover\nРаботно напрежение AC-220V/DC-12V\nВреме за презареждане – 5 часа\n1бр. LED прожектор\n1бр. зарядно устройство 220V\n1бр. зарядно устройство за кола 12V\n1бр. H-образна скоба с винт за закрепване на прожектора\nЛед прожектор 200W, IP66, 220V


Intel Архиви - Страница 2 от 5 - Technology.bg\nчетвъртък, 2 декември 2021 г. 08:11\nКямил Насуф 28.10.2019\tТехнологии, Хардуер\nТова е първата статия, целяща да направи базов обзор на Zen 2. Оригиналните статии можете да намерите в нашата група – Технологичното общество на България. Днешната касае историята на процесорната технология и цели да създаде контекст за ситуацията около създаването на Zen 2. Без повече забавяне, приятно четене! Кратка история Преди …\nКямил Насуф 15.10.2019\tНовини, Технологии, Хардуер\nПреди да започнем, нека уточним: третирайте това като слух. Информацията все още не е потвърдена официално, макар че предполагаемият й източник е пряко свързан с Intel. Въпреки в заглавието да не е уточнено, Intel се отказва от 10-нанометровите процесори, но само за десктоп пазара. Четете надолу, за да видите цялата информация …\nДенис Саамиев 13.10.2019\tСъбития, Хардуер\nТази година технологичното събитие се състоя между датите 28.05.2019 – 01.06.2019. Постарахме се да извадим за Вас най-интересното от Computex 2019, където най-известните производители показаха нови технологии, решения и периферни устройства. През последните няколко години AMD постепенно предизвиква NVIDIA и Intel със своите процесори Ryzen и графични процесори Vega. Компанията …\nДенис Саамиев 06.10.2019\tНовини, Софтуер\nMicrosoft представи Windows 10X – нов вариант на Windows 10, който е проектиран да работи на устройства с два екрана и сгъваеми устройства. Компанията гигант бракува своите живи плочки, анимираните и прелистващи икони от дните на Windows Phone в полза на по-опростен вид. Старт менюто на Windows 10X включва приложения, …\nAMD в Computex 2019\nКямил Насуф 03.06.2019\tТехнологии\nComputex 2019 – „Меката“ на най-вълнуващите технологии в компютърната индустрия, приключи. Вероятно някои от вас са гледали клипове или чели статии, но успяхте ли да видите всичко? Всички нови процесори, чипсети, видеокарти, компютърни кутии, вентилатори и охлаждания и т.н.? В technology.bg решихме да съберем най-интересното от AMD в Computex 2019 на …\nНовият Intel Core i9-9900KS ще може да поддържа 5GHz на всички 8 ядра\nНиколай Николов 01.06.2019\tНовини, Технологии, Хардуер\nНовият Intel Core i9-9900KS, разработен от компанията Intel, ще може да поддържа до 5GHz работна честота. Но за разлика от други процесори, той ще поддържа тази честота на всичките си 8 ядра. Процесорът от 9-то поколение на Intel i9-9900KS е подобрена версия на своя предшественик 9900K. От компанията бе обявено, …\nКямил Насуф 27.05.2019\tСедмичен обзор\nБуквално ден преди Computex 2019 – развълнувани ли сте, технологични фенове? Преди да ви покажем какво се е случило в Тайпей, какво ще кажете за една гарнитура от седмични новини? Тази седмица: 6GHz DDR4 памети, Intel се готвят за сървърни чипове с поддръжка на DDR5 и PCI-E 5.0 през 2021 г. …\nКямил Насуф 20.05.2019\tНаука, Технологии, Хардуер\nЕрата на екзафлопсовите машини започва с гръмотевични първи стъпки през 2021 г. Първи отвъд финиш линията ще бъде Aurora – очакваният нов суперкомпютър на Intel. Макар синият отбор да е първи, няма да бъде единственият! За бърза равносметка – последният най-бърз компютър има производителност от 200 петафлопса… или 0.2 екзафлопса …\nСедмичен обзор – Navi E3 2019 и още\nКямил Насуф 19.05.2019\tСедмичен обзор\nЕхо? Има ли някой там? Готови ли сте за маратон от технологични новини?! Тази седмица: отново новини около AMD и пускане на Navi E3 2019, отново проблеми с Intel, нови дънни платки и още. През изминалата седмица със сигурност се изпотихме от слухове, но тъй като това е новинарска рубрика, ще разберете …\nСедмичен обзор – Intel Xe с ray tracing и още\nКямил Насуф 05.05.2019\tСедмичен обзор\nОтново е време за седмичния обзор на технологични новини. Тази седмица беше всичко друго, но не и скучна в това отношение! Както обикновено, четете надолу, за да видите най-важните технологични новини от изминалата седмица. Ще говорим за предстоящите Ryzen 3000 процесори и Navi видеокарти, притеснителни слухове за поредното забавяне на …


Търсене – Znih\nЛибидо под карантина: Или как коронавирусът приспа сексуалния ни живот. Стрес тест покрай корона вируса и борбата да се чувстваме живи и да правим секс. Т\nМоля, регистрирайте се или влезте, за да харесате или напишете коментар за тази публикация.\nХаресване Коментари Споделяне\nхора харесаха това\nхора споделиха това\nErotic Center No.1 Студентски или https://amazonka.bg - Вашият единствен сексуален магазин за секс играчки Вижте нашите съвети в статията, кяото сме подготвили в нашия блог. Посетете линка: #сексуален_живот #почивка #секс #секс_шоп #sex_shop #секс_шоп_студентски #софия #студентски_град #adult_store #satisfyer https://amazonka.bg/blog-article/3/erotic-center-no-1-studentski-ili-amazonka-bg-vashiat-edinstven-seksualen-magazin-za-seks-igrachki.html\nAMAZONKA.BG интернет магазин 02 868 5757\nЕлате в най-известния секс шоп в Студентски град София или посетете нашия онлайн магазин сега. Sex Shop, Adult store, секс магазин - Вибратор Лубрикант Пенис по\nИма ли значение възрастта за секса? Вижте нашите съвети в статията, кяото сме подготвили в нашия блог. Посетете линка: #секс_възраст #любов #връзка #здрава_връзка #секс #секс_шоп #sex_shop #секс_шоп_студентски #софия #студентски_град #adult_store #satisfyer https://www.socialdude.net/bg/blog/4641-има-ли-значение-възрастта-за-секса


Забавна Бинго игра за деца с тематични карти | Grabo.bg София\nЗабавна Бинго игра за деца с тематични карти, от Паяжината\nПаяжината отново е насреща с перфектна игра за всеки момент, по всяко време и за всяко място. Освен за забавление, тя има за цел да усъвършенства наблюдателност, реакция, бързина, координация и памет.\nИгра за вкъщи "Бинго"\t 6 лв вместо 14 лв Грабни\nМожете да изберете един от следните варианти на "Бинго" играта:\n• Бинго "Фермата";\n• Бинго "Хелоуин";\n• Бинго "Дивите животни";\n• Бинго "Кучета".\nИзтегли, принтирай и играй! Супер бързо, супер лесно!\n• Играта е за многократна употреба;\n• Играта е за от 2 до 28 играча, на възраст между 5 и 105 години;\n• Играта съдържа 28 различни бинго листа и бинго карти (в голям и малък формат);\n• Картинките, които са в играта, са тематични.\nФайлът с играта е в ZIP формат и включва 4 PDF файла с висока разделителна способност:\n• 28 различни бинго листа (х 2 на А4 страница) - принтирайте толкова броя, колкото са ви необходими;\n• Малки бинго карти;\n• Големи бинго карти - отпечатайте големи или малки карти, каквото предпочитате;\n• Цветно или черно-бяло - препоръчва се цветно отпечатване.\n**Това е файл за изтегляне и отпечатване. Играта не съществува във физическа версия и затова няма да бъде изпратен действителен продукт на ваш адрес. ****\n● Правила на играта:\nПравилата на играта са много лесни :)\nИзберете някой малък предмет, с който да маркирате вашите квадрати. Дайте на всеки играч по един лист от бингото и около 20 бройки от предмета, който сте избрали за отбелязване (камъче, бонбон, монета, бобово зърно, пуканка, царевично зърно и др., като е важно да има много бройки от дадения предмет). *Играчите могат да играят с еднакви предмети или всеки да избере различен.\nПоставете изрязаните бинго карти обърнати, а може и в купа, или друг съд. Играчите могат да се редуват при тегленето на бинго карти или може да се определи един играч, който да изпълнява тази функция.\nВсяка изтеглена карта се показва на всички, като се назовава името й. Изтеглената бинго карта се отделя.\nПри тегленето на бинго карта всеки играч поставя своя предмет върху същата картинка от листа с неговото бинго.\nПървият играч, който направи линия от 5 картинки (хоризонтално, вертикално или по диагонал), трябва да извика БИНГО и печели играта.\nВсяка следваща игра, може да сменяте листа или да продължите да играете със същия, ако Ви е късметлийски.\nЗа по интересно ви предлагаме вариант, при който всеки играч да получи по няколко листа от бингото. Така надпреварата ще е по-голяма и забавлението също.\nИграта съдържа големи и малки бинго карти, които са с еднаква функция. Изберете да играете, с който формат ви е по-удобно.\nВалидност на ваучера: от 9 Октомври 2021г до 31 Януари 2022г.\nСлед издаване на ваучер изпратете неговия номер и името на играта, която сте избрали (Бинго "Фермата", "Кучета", "Хелоуин" или "Дивите животни") на: info@payajinata.com. В рамките на работния ден ще получите по е-mail играта в ZIP файл, готов за принтиране (проверете и в папка Спам).\nЗабавна Бинго игра за деца с тематични карти\n5.0 · 20 ревюта · 16 предишни оферти\nДецата, а и възрастните искрено се забавлявахме.\nЛесно за организиране.\nНие бяхме в бунгало на морето, винаги може да се намери начин да се скрият следите на подходящите места.\nЗакупих всички игри. Изглеждат интересни. Много приятно впечатлена съм от бързата реакция и изчерпателната информация, която получих от Паяжината в отговор на въпросите, които им изпратих с кодовете. Нямам търпение да имаме повод за игра.


Психологическите последствия от ограниченията заради ковид са непредсказуеми | Puls.bg\nPuls.bg | 18 март 2021 | 0\nПсихологическите посредствия от ограниченията, които изпитва човечеството заради ковид пандемията от година, ще има далеч по-трайни последици от представите ни.\nМеждународен екип изследователи се опитват да установят до каква степен е засегната психиката на хората. Те анкетират близо 5000 души от няколко страни – Великобритания, Испания и Италия, след първата и втората вълна, като уточняват че досега в някои от тях действат сурови ограничителните мерки и периодично те са се усилвали заради ново повишаване на заболеваемостта.\nСтресът заради загуба на доход или здравословен проблем по време на изолацията е свързан с влошаване на когнитивните способности и засяга паметта, концетрацията и обучителните способности, констатират изследователите. Колкото повече е пострадал от пандемията даден човек, толкова по-силно са изразени последствията от нея върху него.\nУчените с изненада установили, че на фона на изпитания стрес се е повишила склонността към рисково и/или егоистично поведение.\nНапример вместо да спазват мерките, тези хора предприемат осъзнат риск да свалят маската си там, където се изисква нейното носене и това се прави не заради нехайство, а заради неспособността да се търпи повече. Интересното е, че в същото време тези хора съдят остро проявяващите подобно на тяхното поведение.\nДруг неочакван страничен ефект от ограниченията и стреса заради пандемията е, че хората са станали по-импулсивни и често взимат важни и сериозни решения не на база дълготрайна изгода, а само към момента. Например продават жилището си и от града се местят да живеят в селски райони, където ограниченията не са така строги.\nЗащо тези хора постъпват така? За тези хора светът се разпада и затова преценките им са към настоящия момент, без да се замислят за утрешния ден, обясняват учените.\nИзследователите обръщат внимание на здравните власти, че те трябва да се изработят по-ефективна стратегия за борба с пандемията, тъй като съществуващите ограничителни мерки се отразяват негативно на психичното здраве на населението.\nПандемията с COVID-19 изостря психотичните епизоди при шизофрения и други психични разстройства